Document ID: 31997R0766

KOMISSION ASETUS (EY) N:o 766/97,
annettu 28 päivänä huhtikuuta 1997,
tuoreiden hedelmien ja vihannesten laatutarkastuksista annetun asetuksen (ETY) N:o 2251/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (ETY) N:o 2200/96 (1), ja erityisesti sen 7 ja 10 artiklan,
sekä katsoo, että
tuoreiden hedelmien ja vihannesten laatutarkastuksista annetun komission asetuksen (ETY) N:o 2251/92 (2), sellaisena kuin se on viimeksi muutettuna asetuksella (EY) N:o 3148/94 (3), 11 artiklassa säädetään, että kolmansista maista peräisin olevien tuotteiden osalta yhteisten laatuvaatimusten noudattamatta jättämistä koskevat havainnot on ilmoitettava komissiolle; nykyisin nämä ilmoitukset toimitetaan komissiolle telekopiona; tämä toimitustapa ei enää täytä kaupallisen laadunvalvonnan järjestelmän asettamia vaatimuksia; sen vuoksi olisi käytettävä IDES-järjestelmää ainoana ilmoitustapana asiakirjojen nopean toimittamisen varmistamiseksi ja ilmoitettujen tietojen tilastollisen arvioinnin mahdollistamiseksi, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2251/92 11 artiklan 2 kohtaan alakohta seuraavasti:
"Komissiolle annettava ilmoitus tehdään Interactive Data Entry System -järjestelmällä, jota nimitetään "IDES"-järjestelmäksi."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä huhtikuuta 1997.

Labels: 7
0
3
17